— 282 — 



n'aura et ne voulons qu'il ait doresenavant aucuns autres drois, 

 proufits et emolumens qu'il avoit et prenoit ou temps passé à 

 cause de son dit office, et sans ce qu'il puisse ou doive ou temps 

 avenir demander ou avoir aucunes recompensations outre ses dis 

 gaiges pour quelconque chose qu'il face de service ou charge 

 pour le bien d'icelle nostre Saunerie, et pour les dis gaiges, 

 devra et est tenu de faire les services et charges, et par la ma- 

 nière declairée es dites ordonnances de feu nostre dit seigneur. 

 Et avec ce, devra et sera tenu de voir et visiter avec les clercs 

 des rooles tous les ouvraiges que se feront en la dite Saunerie 

 pour les certifier en la manière qu'il appartiendra, et devra estre 

 présent à les conter et mesurer, et fera diligence de faire ouvrer 

 les ouvriers de la dite Saunerie. — Les trois clercs des rooles qui 

 prenoient de gaiges pour chacun d'eux environ trante livres es- 

 tevenans, aurons et leur ordonnons prendre et avoir doresena- 

 vant cinquante livres estevenans par an pour chacun d'eux, qui 

 font pour les dis trois clercs, cent cinquante livres estevenans. 

 Lesquels trois clercs des rooles, avec les services et charges 

 que par les ordonnances de feu nostre dit sieur, ils sont tenus 

 de faire et porter, devront et seront, parmy les dis gaiges, tenus 

 de voir et sçavoir si les ouvraiges de la dite Saunerie, tant les 

 taches des terres, maisonnemens comme autres quelconques 

 seront entièrement parfaits et assouvis devant ce que les dis 

 ouvraiges se content par les dis rooles, et n'en feront aucunes 

 schedules jusques à ce que iceux ouvraiges soient bien et deue- 

 ment accomplis et mesurez comme il appartiendra, escriront 

 les ouvrages que Ton mettra en œuvre en la dite Saunerie pour 

 en sçavoir le conte au juste. — Le clerc ventier, qui prenoit de 

 gaiges vingt sept livres quatre sols, aura et luy ordonnons 

 prendre et avoir doresenavant cinquante cinq livres estevenans 

 de gaiges par an, pour lesquels gaiges il devra et sera tenu de 

 bien et diligemment opérer son dit office en sa personne et faire 

 et porter tous les services et charges et par la manière declai- 

 rée es dites ordonnances de feu nostre dit sieur, sans y faire aucun 

 défaut. — Le payeur du bois de la porte qui prenoit de gaiges 

 trante quatre livres, aura et luy ordonnons prendre et avoir 

 doresenavant cinquante cinq livres estevenans de gaiges par an, 

 lesquels gaiges il devra et sera tenu de bien et diligemment 



